יניב בריק

יניב בריק (נולד ב-28 במאי 1995) הוא כדורגלן ישראלי המשחק בעמדת הקשר האחורי בעירוני טבריה.

קריירה
בריק החל לשחק כדורגל במחלקת הנוער של מכבי חיפה, ועם קבוצת הנוער של המועדון זכה בדאבל שנתיים ברציפות. במדי נבחרת הנוער של ישראל ערך 10 הופעות.

בינואר  הושאל להפועל נצרת עילית מהליגה הלאומית. ב-16 בינואר 2015 ערך את הופעת הבכורה שלו בקריירה, בתיקו 1–1 נגד הפועל כפר סבא, וכעבור שבועיים הבקיע צמד בניצחון 2–1 על מכבי קריית גת. הוא המשיך בקבוצה גם בתחילת העונה שלאחר מכן, וב-8 בינואר 2016 ספג כרטיס אדום ראשון בקריירה, בהפסד 2–3 למכבי יבנה.

בינואר  הושאל להפועל עכו, וב-31 בינואר 2016 ערך את הופעת הבכורה שלו בליגת העל, במשחק מול מכבי חיפה שהסתיים בתיקו 1–1. בסך הכול ערך עשר הופעות בליגת העל עד תום עונת 2015/2016, ובסופה ירדה הפועל עכו לליגה הלאומית.

לקראת עונת 2016/2017 חזר למכבי חיפה, וב-31 בדצמבר 2016 ערך את הופעת הבכורה שלו במועדון, בתיקו 1–1 נגד בני יהודה. בסך הכול שותף ב-16 משחקים בכל המסגרות בעונה זו, מתוכם 12 משחקי ליגה.

ב-14 באוגוסט 2017 הושאל למכבי פתח תקווה. ב-7 באוקטובר 2017 הבקיע את שערו היחיד במדי הקבוצה, בהפסד 1–2 להפועל באר שבע במסגרת גביע הטוטו, ובליגת העל ערך 27 הופעות בעונת 2017/2018.

ב-2 ביולי 2018 הושאל למכבי נתניה עד לסיום העונה, עם אופציה להארכת חוזהו בשלוש עונות נוספות.

ב-16 בינואר 2019 הושאל בשנית למועדון ספורט אשדוד במטרה לסייע לה במאבקיה נגד הירידה לליגה הלאומית.

באוגוסט  חתם בהפועל ראשון לציון.

בפברואר  חתם בהפועל רמת השרון.

ב-30 באוגוסט 2020 חתם בשמשון כפר קאסם מליגה א' דרום, אך ב-12 בנובמבר חתם בסקציה נס ציונה. ב-9 בפברואר 2021 חתם בהפועל אכסאל.

ב-27 באוגוסט 2021 חתם במכבי בני ריינה, והיה שותף לעלייתה ההיסטורית לליגת העל בסיום העונה.

ב-18 ביוני 2023 חתם בעירוני טבריה.

תארים
 עירוני טבריה
 גביע הטוטו לליגה הלאומית: 2023/2024

קישורים חיצוניים

הערות שוליים

כדורגלנים ישראלים
קשרי כדורגל ישראלים
זכרון יעקב: כדורגלנים
כדורגלני מכבי חיפה
כדורגלני הפועל נוף הגליל
כדורגלני הפועל עכו
כדורגלני מכבי פתח תקווה
כדורגלני מכבי נתניה
כדורגלני מועדון ספורט אשדוד
כדורגלני הפועל ראשון לציון
כדורגלני הפועל רמת השרון
כדורגלני סקציה נס ציונה
כדורגלני הפועל אכסאל
כדורגלני מכבי בני ריינה
ישראלים שנולדו ב-1995